दिलजीत दोसांझ से मिली लिली सिंह तो पंजाबी में यूं की मस्ती, वायरल हुआ Video  
दिलजीत दोसांझ का वीडिय हुआ वायरल
लिली सिंह के साथ आए नजर
फेमस यूट्यूबर हैं लिली सिंह
पंजाबी सिंगर दिलजीत सिंह (Diljit Dosanjh) अपनी गायकी और एक्टिंग की वजह से दुनिया भर में पहचान रखते हैं. सोशल मीडिया पर सुपरवूमन के नाम से मशहूर कैनेडियन यूट्यूबर लिली सिंह (Lilly Singh) अपनी बेबाकी और कॉमेडी के लिए खास पहचानी जाती हैं. अगर दोनों एक-दूसरे से टकराए तो जमकर धमाल होना तय है. ऐसी ही कुछ लिली सिंह और दिलजीत दोसांझ के एक वीडियो में दिख है, और यह वीडियो सोशल मीडिया पर खूब वायरल हो रहा है, जिसमें दोनों जमकर पंजाबी में बातें कर रहे हैं और एक-दूसरे के गांव और घर-परिवार का हाल-चाल जान रहे हैं. दिलजीत दोसांझ (Diljit Dosanjh) ने ये वीडियो अपने सोशल मीडिया पर शेयर किया है और लिली सिंह के साथ उनकी ये पंजाबी अंदाज खूब पंसद भी किया जा रहा है. दिलजीत दोसांझ के लिली सिंह (Lilly Singh) के इस वीडियो को इंस्टाग्राम (Instagram) पर अभी तक लगभग दो लाख बार देखा जा चुका है और यह वीडियो काफी दिलचस्प है. 
A post shared by Diljit Dosanjh (@diljitdosanjh) on Apr 4, 2019 at 8:43pm PDT
पंजाबी सिंगर दिलजीत सिंह (Diljit Dosanjh) और यूट्यूबर लिली सिंह (Lilly Singh) का ये वीडियो खूब देखा जा रहा है. दिलजीत दोसांझ ने इंस्टाग्राम पर इस वीडियो को पोस्ट करते हुए लिखा हैः 'टोरंटो दी लिली ते दोसांझवाला.' इस तरह दिलजीत दोसांझ ने अपने देसी अंदाज में इस वीडियो को पोस्ट किया है. लिली सिंह और दिलजीत का देसी अंदाज इस वीडियो में वाकई मजेदार है, और उनके फैन्स को जबरदस्त मजा आने वाला है.

दिलजीत सिंह (Diljit Dosanjh) पंजाबी सिनेमा और पंजाबी म्यूजिक इंडस्ट्री में जितने एक्टिव हैं, उतने ही एक्टिव वह टेलीविजन और बॉलीवुड में भी है. दिलजीत दोसांझ की आने वाली बॉलीवुड फिल्म 'गुड न्यूज (Good News)' है, जिसमें वे अक्षय कुमार और करीना कपूर खान के साथ दिखेंगे. वैसे भी लिली सिंह (Lilly Singh) भी सोशल मीडिया का क्वीन हैं और उन्होंने हाल ही में बॉलीवुड सॉन्ग्स को रैप में अंदाज में गाया था, और उनका ये वीडियो दुनिया भर में खूब पसंद किया गया था.